Na temelju članka 37. Zakona o proračunu („Narodne novine“ broj 144/21), Uputa Ministarstva financija za izradu proračuna jedinica lokalne i područne (regionalne) samouprave za razdoblje 2018. – 2025., (objava na stanicama Ministarstva financija RH) i članka 31. Statuta Općine Vidovec („Službeni vjesnik Varaždinske županije“ broj: 20/21), Općinsko vijeće Općine Vidovec na svojoj ­­­­27. sjednici održanoj dana 04. lipnja 2024. godine donosi

# ODLUKA

**o sukcesivnom pokriću manjka iz prethodnog razdoblja**

**u proračunu Općine Vidovec u razdoblju 2024. – 2026. godine**

**Članak 1.**

Ovom Odlukom utvrđuje se procjena rezultata poslovanja te način i dinamika pokrića procijenjenog manjka u proračunu Općine Vidovec u trogodišnjem razdoblju od 2024. do 2026. godine. **Odluka se donosi za Općinu, bez proračunskog korisnika** Dječjeg vrtića Škrinjica koji samostalno procjenjuje rezultate poslovanja i unosi ih u svoje financijske planove.

Rezultat poslovanja koji je naveden u Proračunu Općine Vidovec za razdoblje od 2024. do 2026. sastoji se od rezultata poslovanja Općine i proračunskog korisnika.

# Članak 2.

Procjena planiranog rezultata (proračunskog manjka) izvršena je temeljem godišnjih financijskih izvještaja Općine Vidovec (razina 22 – bez proračunskog korisnika) za razdoblje 01.01.2023. – 31.12.2023. godine u kojem su utvrđena stanja na osnovnim računima podskupine 922 – višak / manjak u sljedećim iznosima:

* + - 31.12.2023. godine utvrđen je manjak u iznosu od **-345.377,94 eura.**

# Članak 3.

Pokriće proračunskog manjka iz članka 2. ove Odluke planirat će se Izmjenama i dopunama Proračuna za 2024. i projekcijama za 2025. i 2026. sljedećom dinamikom:

* + - **2024. godina : -199.084,21 eura**
		- **2025. godina : -100.000,00 eura**
		- **2026. godina : - 46.293,73 eura**

# Članak 4.

U svrhu uravnoteženja Proračuna, nakon uključivanja dijela procijenjenog proračunskog manjka, kao i nastavka pružanja javnih usluga zadovoljavajuće kvalitete, nastaviti će se i u narednom razdoblju s poduzimanjem svih raspoloživih mjera za pravodobno prikupljanje i ostvarenje proračunskih prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, a kako bi ostvareni raspoloživi prihodi bili dostatni za pokriće dijela prenesenog manjka utvrđenom dinamikom i realizaciju planiranih godišnjih rashoda i izdataka.

# Članak 5.

Analiza i ocjena postojećeg financijskog stanja s prijedlogom mjera za otklanjanje uzroka negativnog poslovanja te mjera za stabilno održivo poslovanje i akcijski plan provedbe navedenih mjera, sastavni su dio ove Odluke.

# Članak 6.

Odgovorna osoba za provedbu plana utvrđenih mjera je općinski načelnik.

# Članak 7.

Ova Odluka objavit će se u Službenom vjesniku Varaždinske županije, a stupa na snagu osmog dana od dana objave.

KLASA: 400-01/24-01/02

URBROJ: 2186-10-01/1-24-01

 Vidovec, 04. lipnja 2024. godine

# OPĆINSKO VIJEĆE OPĆINE VIDOVEC

#  PREDSJEDNIK

 Krunoslav Bistrović

# Analiza i ocjena postojećeg financijskog stanja s prijedlogom mjera za otklanjanje uzroka negativnog poslovanja i mjera za stabilno održivo poslovanje te akcijski plan provedbe navedenih mjera

U skladu s Uputama Ministarstva financija za izradu proračuna jedinica lokalne i područne (regionalne) samouprave za razdoblje 2018. – 2020. godine i razdoblje 2024. - 2026., čije se odredbe o sukcesivnom podmirenju proračunskog manjka primjenjuju i nadalje, Općina Vidovec je, temeljem financijskih izvještaja (razina 22 – bez proračunskih korisnika) utvrdila proračunski manjak, te izradila plan dinamike njegovog pokrića. Sastavljen je prijedlog mjera za pokriće planiranog manjka i akcijski plan za njihovu provedbu.

# ANALIZA I OCJENA POSTOJEĆEG STANJA

Prema podacima iz financijskih izvještaja Općine Vidovec proteklih godina vidljivo je da je Općina zadnji puta ostvarila pozitivan rezultat poslovanja za razdoblje 01.01.-30.06.2019. godine (u iznosu 5.089,48 kuna). Rezultat poslovanja za 01.01.-31.12.2019. godinu utvrđen je kao manjak u iznosu -404.307,86 kuna, a rezultati svih narednih godina (do danas) kontinuirano bilježe negativan predznak. U tom vremenskom razdoblju vrijednosno najznačajniji manjak utvrđen je sa stanjem na dan 31.12.2022. godine – u iznosu od **- 3.307.795,03 kuna, odnosno 439.019,85 eura.**

U nastavku se daju podaci prenesenih (korigiranih) negativnih rezultata iz prethodnih godina, ostvarenih iznosa prihoda i primitaka, realiziranih rashoda i izdataka, te rezultata na kraju godina. Godišnji podaci navedeni u nastavku (tablici) odnose se na razdoblje od 2017. godine do 31.12.2023. godine.

|  |  |  |  |  |
| --- | --- | --- | --- | --- |
| **God.** | **Preneseni****rezultat** | **Prihodi i primici** | **Rashodi i izdaci** | **Rezultat** |
| 2017. | -2.308.246,00 | 8.278.484,94 | 8.619.299,14 | -2.649.060,20 |
| 2018. | -2.663.478,51 | 10.678.785,36 | 8.179.658,99 | -164.352,14 |
| 2019. | -167.648,42 | 18.891.146,18 | 19.127.805,62 | -404.307,86 |
| 2020. | -404.307,86 | 19.923.762,64 | 20.103.595,99 | -584.141,21 |
| 2021. | -584.141,21 | 13.916.284,42 | 16.098.672,11 | -2.766.528,90 |
| 2022. | -2.766.528,90 | 15.076.249,16 | 15.617.515,29 | -3.307.795,03 |

Navedeni iznosi ostvareni su u valuti kuna (KN)

|  |  |  |  |  |
| --- | --- | --- | --- | --- |
| **God.** | **Preneseni****rezultat** | **Prihodi i primici** | **Rashodi i izdaci** | **Rezultat** |
| 2023. | -439.019,85  | 2.912.631,43 | 2.818.989,52 | -345.377,94 |

Navedeni iznosi ostvareni su u valuti euro (€)

Iz navedenih podataka vidljivo je da su rashodi i izdaci (uvećano za preneseni manjak iz prethodne godine) tijekom proteklih godina konstantno bili veći od raspoloživih godišnjih prihoda i primitaka, što već godinama rezultira negativnim rezultatom poslovanja. U nastojanju da se postojeći standard u pružanju usluga građanima održi na istom nivou (ili da se poveća), kao i da se iz proračuna ulaže u investicije na području Općine Vidovec, svake se godine znatan iznos manjka prenosio u narednu godinu, bez mogućnosti da se te iste godine i pokrije.

U težnji da se utjecaj ostvarenog višegodišnjeg negativnog rezultata poslovanja ublaži, a da se ne naruši redovno podmirenje rashoda proračuna, predlaže se da se manjak koji je ostvaren na kraju 2023. proračunske godine u iznosu od -345.377,94 eura sukcesivno pokriva kroz naredne 3 godine, kako ne bi teretio isključivo 2024. godinu.

# PRIJEDLOG MJERA ZA OTKLANJANJE UZROKA NEGATIVNOG REZULTATA POSLOVANJA I MJERE ZA STABILNO I ODRŽIVO STANJE

U svrhu navedenog predlažu se mjere kako slijedi:

* + - Proračunom i projekcijama planirati sukcesivno višegodišnje podmirenje manjka u razdoblju 2024. – 2026.
		- Izmjenama i dopunama Proračuna za 2024. godinu planirati pokriće manjka (utvrditi razliku između procijenjenog dijela manjka za pokriće u 2024. i utvrđenog rezultata po godišnjem obračunu za 2023. godinu, te s iznosom stvarnog rezultata uravnotežiti Proračun za 2024.)
		- Kontinuirano pratiti ostvarenje prihoda i pravodobno poduzimati sve mjere naplate potraživanja
		- Preuzimati obveze proračuna razumno i u skladu s mogućnostima proračuna
		- Racionalizirati poslovanje te pojačano voditi računa o opravdanosti i ekonomičnosti svih rashoda proračuna

# AKCIJSKI PLAN PROVEDBI MJERA

|  |  |  |
| --- | --- | --- |
| **Naziv mjere** | **Način provedbe** | **Rok provedbe** |
| Proračunom i projekcijama planirati sukcesivno višegodišnje podmirenjemanjka | Proračun koji uključuje rezultat poslovanja pruža cjelovit financijski okvir za donošenje odluka o budućoj potrošnji i izvorima financiranja | U rokovima za donošenje Proračuna s projekcijama,te donošenje izmjena i dopuna proračuna |
| Izmjenama i dopunama proračuna za 2024. godinuplanirati pokriće manjka |
| Kontinuirano pratiti ostvarenje prihoda i poduzimati mjere naplate potraživanja | Postupanje i potpuna primjena procedure za naplatu prihoda uz poduzimanje odgovarajućihmjera naplate | Kontinuirano |
| Preuzimati obveze proračuna razumno i u skladu s mogućnostima proračuna | Preuzimanje obveza u skladu s dinamikom ostvarenja izvorafinanciranja planiranih Proračunom | Kontinuirano |
| Racionalizirati poslovanje te pojačano voditi računa o opravdanosti i ekonomičnosti svih rashoda proračuna | Maksimalna racionalizacija trošenja proračunskih sredstava, praćenje i analiza troškova, novčanog tijeka, rokova podmirivanja obveza prema dobavljačima i korisnicima proračuna, promjena organizacijskestrukture i dr.) | Kontinuirano |